open-index/open-wikipedia-markdown huggingface dataset:
อาร์ทีเอส (รถดีเซลราง)

300px|thumb|รถดีเซลรางอาร์ทีเอส จอดปลดระวางที่สถานีรถไฟมาบกะเบา

**อาร์ทีเอส (RTS)** เป็นรถดีเซลรางตัวถังสแตนเลสสตีลรุ่นแรกของการรถไฟแห่งประเทศไทย ใช้สำหรับการทำขบวนขบวนรถชานเมืองสายแม่กลองโดยเฉพาะ สั่งซื้อจากบริษัท **Tokyu Car Corporation** , ประเทศญี่ปุ่น ตั้งแต่ปี พ.ศ. 2514 และ ปลดประจำการทั้งหมดในปี พ.ศ.2553 

**อาร์ทีเอส (RTS)** ยังเป็นต้นแบบให้รถดีเซลราง และ รถโดยสารรุ่นต่อ ๆ มา เปลี่ยนมาใช้ตัวถังที่ทำจากสแตนเลสสตีล

## ประวัติ
300px|thumb|รถพ่วงดีเซลรางอาร์ทีเอส จอดเป็นรถแคมป์คาร์ ที่โรงรถจักรนครราชสีมา

หลังจากการมาถึงของรถดีเซลรางรุ่นใหม่ ๆ ซึ่งมีประสิทธิภาพการใช้งานที่ดี และคล่องตัวกว่าการใช้รถจักลาก ประกอบกับความต้องการรถโดยสารใหม่มาทดแทนรถโดยสารรุ่นเก่า ในทางรถไฟสายชานเมืองแม่กลอง ที่ต้องการความคล่องตัวในการใช้งาน การรถไฟแห่งประเทศไทย จึงได้จัดหารถดีเซลรางรุ่นใหม่ สำหรับการทำขบวนขบวนรถชานเมืองสายแม่กลองโดยเฉพาะโดยได้ออกมาเป็น **อาร์ทีเอส (RTS)** 

รถดีเซลรางรุ่นนี้ต่างจากรถรุ่นอื่น ๆ ในยุคนั้นอย่างมากเพราะตัวถังประกอบขึ้นมาจากเหล็กกล้าไร้สนิม หรือ สแตนเลสสตีล เพื่อรองรับสภาพการใช้งานในสายชานเมืองแม่กลอง ที่มีเส้นทางใกล้ทะเล และ นาเกลือ ป้องกันการกัดกร่อนตัวถังจากไอเค็มของน้ำทะเล ที่มักจะเกิดปัญหาตัวรถผุกร่อนและเกิดสนิม ในรถรุ่นก่อน ๆ ที่ใช้ตัวถังที่เป็นเหล็กกล้าธรรมดา

การมาถึงของ **อาร์ทีเอส (RTS)** ทำให้เป็นต้นแบบให้รถดีเซลราง และ รถโดยสารรุ่นต่อ ๆ มา เปลี่ยนมาใช้ตัวถังที่ทำจากสแตนเลสสตีล เพื่อความคงทนและอายุการใช้งานตัวถังที่นานยิ่งขึ้น 

**อาร์ทีเอส (RTS)** เริ่มหมดสภาพ และ ถยอยปลดระวาง ตั้งแต่ช่วงประมาณปี พ.ศ. 2543 - 2553 ปัจจุบัน **อาร์ทีเอส (RTS)** ปลดระวางทั้งหมด และ ย้ายไปจอดตามย่านสถานีต่าง ๆ ตั้งแต่ พ.ศ.2553 แม้จะปลดระวางนานแล้วแต่ตัวถังที่ทำจากสแตนเลสสตีลยังคงสภาพเดิมตามที่ออกแบบไว้ 

## ทดลองใช้งานบนเส้นทางสายหลัก
ราวปี พ.ศ.2520 - 2521 การรถไฟแห่งประเทศไทยได้ทดลองนำ **อาร์ทีเอส (RTS)** มาทดลองใช้งานบนเส้นทางสายหลักช่วงเวลาสั้น ๆ เพื่อวิ่งประเมินผลต่าง ๆ สำหรับการจัดหารถดีเซลรางรุ่นใหม่ จนได้มาเป็นต้นแบบให้รถดีเซลราง '''ทีเอชเอ็น (THN)''' ในเวลาต่อมา 

ภายหลัง **อาร์ทีเอส (RTS)** ก็นำกลับไปใช้งานใน สายวงเวียนใหญ่ - มหาชัย 

## การใช้งาน
**อาร์ทีเอส (RTS)** เคยใช้งานร่วมกับ '''เอ็นเคเอฟ (NKF)''' อยู่ช่วงนึง แต่ประสบปัญหาปิดประตูไม่ได้ ต้องวิ่งทำขบวนแบบเปิดประตูทิ้งไว้

หมวดหมู่:รถไฟ
หมวดหมู่:รถดีเซลราง
หมวดหมู่:รถดีเซลรางในประเทศไทย
คลองพระสทึง

**คลองพระสทึง** บ้างสะกด **คลองพระสะทึง** เป็นลำน้ำสายหนึ่งในภาคตะวันออกของประเทศไทย มีต้นน้ำเกิดจากเขาทึ่งลึ่ง เขาตะกวด และเขากลางในเขตอำเภอเขาคิชฌกูฏ จังหวัดจันทบุรี ไหลผ่านอำเภอสอยดาว เข้าจังหวัดสระแก้วโดยไหลผ่านอำเภอวังสมบูรณ์ อำเภอวังน้ำเย็น อำเภอเขาฉกรรจ์ เป็นเส้นแบ่งเขตอำเภอเมืองสระแก้วกับอำเภอเขาฉกรรจ์ เข้าอำเภอเมืองสระแก้วไปลงคลองพระปรงที่แนวแบ่งเขตจังหวัดระหว่างอำเภอเมืองสระแก้ว จังหวัดสระแก้ว กับอำเภอกบินทร์บุรี จังหวัดปราจีนบุรี คลองมีความยาว 156 กิโลเมตร

บริเวณตำบลวังใหม่ อำเภอวังสมบูรณ์ จังหวัดสระแก้ว มีโครงการอ่างเก็บน้ำคลองพระสะทึง ความจุอ่าง 65 ล้านลูกบาศก์เมตร

## อ้างอิง

พระสทึง
พระสทึง
พระสทึง
เอี่ยงลอง

**เอี่ยงลอง** (ทศวรรษ 160-ค.ศ. 247)  มีชื่อในภาษาจีนกลางว่า **เซี่ยง หล่าง** () ชื่อรอง **จฺวี้ต๋า** () เป็นขุนนางและบัณฑิตของรัฐจ๊กก๊กในยุคสามก๊กของจีน เดิมรับใช้ขุนศึกเล่าเปียวและเล่าปี่ (ภายหลังเป็นจักรพรรดิผู้สถาปนารัฐจ๊กก๊ก) ในช่วงปลายยุคราชวงศ์ฮั่นตะวันออก ในปี ค.ศ. 243 เอี่ยงลองลาออกจากราชการและใช้ชีวิตที่เหลือกับการอ่าน การเขียน การตรวจสอบ และการเรียบเรียงตำราต่าง ๆ เมื่อถึงเวลาที่เอี่ยงลองเสียชีวิตในปี ค.ศ. 247 เอี่ยงลองก็เป็นหนึ่งในนักสะสมตำราที่สำคัญที่สุดในยุคนั้นและมีอิทธิพลต่อบัณฑิตในชั้นหลังหลายคน เอี่ยงลองเป็นอาของเฮียงทงขุนพลจ๊กก๊ก

## การรับราชการช่วงต้น
เอี่ยงลองเป็นชาวอำเภอยี่เซง (宜城 *อี๋เฉิง*) เมืองซงหยง (襄陽 *เซียงหยาง*) ซึ่งปัจจุบันคือนครอี๋เฉิง มณฑลหูเป่ย์ เอี่ยงลองในวัยเยาว์เป็นลูกศิษย์ของสุมาเต๊กโชร่วมกับชีซี ฮันสง และบังทอง ทั้งหมดเป็นมิตรสนิทสนมกัน เอี่ยงลองได้รับการแต่งตั้งจากเล่าเปียวให้เป็นนายอำเภอหลินจฺวี่ (臨沮長 *หลินจฺวี่จ่าง*) หลังเล่าเปียวเสียชีวิต เอี่ยงลองเข้ามารับใช้เล่าปี่

## รับราชการกับเล่าปี่

## รับราชการกับเล่าเสี้ยน

## ดูเพิ่ม
* รายชื่อบุคคลในยุคสามก๊ก

## อ้างอิง

## อ้างอิง

### บรรณานุกรม
* ตันซิ่ว (ศตวรรษที่ 3). *[[จดหมายเหตุสามก๊ก]]* (*ซานกั๋วจื้อ*).
* เผย์ ซงจือ (ศตวรรษที่ 5). *[[อรรถาธิบายจดหมายเหตุสามก๊ก]]* (*ซานกั๋วจื้อจู้*).

หมวดหมู่:บุคคลที่เกิดในคริสต์ศตวรรษที่ 2

หมวดหมู่:ข้าราชการของเล่าเปียว
หมวดหมู่:ข้าราชการของเล่าปี่
หมวดหมู่:ขุนนางของจ๊กก๊ก
เลขแฟรแนล

[right|thumb|184x184px| [โอกุสแต็ง-ฌ็อง แฟรแนล]]
ในทางทัศนศาสตร์ **เลขแฟรแนล** (Fresnel number) เป็นปริมาณไร้มิติที่มักปรากฏในทฤษฎีการเลี้ยวเบน เลขแฟรแนลตั้งชื่อตามนักฟิสิกส์ชาวฝรั่งเศส โอกุสแต็ง-ฌ็อง แฟรแนล

สมมติว่าคลื่นแสงที่ปล่อยออกมาจากแหล่งกำเนิดคลื่นแสงถูกฉายรังสีบนแผ่นกั้นทึบแสงที่มีรูรับแสง ด้านหลังแผ่นกั้นมีหน้าจอแสดงรูปแบบการแทรกสอด เลขแฟรแนล F สำหรับระบบเชิงแสงนี้จะคำนวนได้โดย

: F\ \stackrel{def}{=}\ \frac{a^{2}}{L \lambda}

โดยในที่นี้ a คือขนาดของรูรับแสง (เช่น รัศมี) L คือระยะห่างระหว่างรูรับแสงกับหน้าจอ \lambda คือความยาวคลื่นของคลื่นแสงที่ตกกระทบ

ที่ค่า F แตกต่างกัน ทฤษฎีการเลี้ยวเบนสามารถแบ่งออกเป็นสองกรณีพิเศษดังนี้:
* การเลี้ยวเบนเฟราน์โฮเฟอร์ : F \ll 1
* การเลี้ยวเบนแฟรแนล: F \gtrsim 1

การสมมติ F \gg 1 สามารถประยุกต์ใช้ทฤษฎีทัศนศาสตร์เชิงเรขาคณิตได้

## เลเซอร์
เลขแฟรแนลสามารถใช้เพื่ออธิบายคุณสมบัติการทำงานของเลเซอร์ ในที่นี้ L คือความยาวของช่องสั่นพ้อง เนื่องจากช่องสั่นพ้องแคบลง ลำแสงในโหมดที่อันดับสูงจึงมีแนวโน้มที่จะถูกลดทอนลงโดยผนังช่องของช่องสั่นพ้อง ดังนั้นเลเซอร์ที่มีเลขแฟรแนลต่ำกว่าจึงมีแนวโน้มที่จะสร้างลำแสงในโหมดอันดับต่ำมากกว่า

## อ้างอิง

หมวดหมู่:จำนวนไร้มิติ
พักตร์พิไล ทวีสิน

**พักตร์พิไล ทวีสิน** (เกิด 29 มกราคม พ.ศ. 2505)  เป็นแพทย์และนักธุรกิจชาวไทย ภรรยาของเศรษฐา ทวีสิน นายกรัฐมนตรีไทยคนที่ 30

## ชีวิตช่วงต้น
แพทย์หญิง พักตร์พิไล ทวีสิน (สกุลเดิม ปลัดรักษา) เกิดเมื่อวันที่ 29 มกราคม พ.ศ. 2505 ที่กรุงเทพมหานคร เป็นบุตรสาวของพลตํารวจโท ผ่อน ปลัดรักษา อดีตผู้บัญชาการตำรวจภูธรภาค 3 กับอุดมศรี ปลัดรักษา (สกุลเดิม รามอินทรา) มีพี่น้องอีก 4 คน เธอเป็นหลานตาของพลตํารวจโท พระรามอินทรา (ดวง จุลัยยานนท์) อดีตอธิบดีกรมตำรวจ คนที่ 6 และอดีตปลัดกระทรวงมหาดไทยคนที่ 11 อีกทั้งคุณหญิงปานใจ รามอินทรา ยายของเธอยังเป็นป้าของคุณหญิงวิมล ศิริไพบูลย์ อีกด้วย

พักตร์พิไลสำเร็จการศึกษาระดับมัธยมศึกษาจากโรงเรียนสาธิตมหาวิทยาลัยศรีนครินทรวิโรฒ ปทุมวัน ปริญญาตรีแพทยศาสตรบัณฑิต จากคณะแพทยศาสตร์ จุฬาลงกรณ์มหาวิทยาลัย

## การทำงาน
พักตร์พิไลเคยทำงานที่ราชเทวีคลินิก ปัจจุบันเป็นแพทย์ประจำศูนย์ส่งเสริมสุขภาพไวทัลไลฟ์ โรงพยาบาลบำรุงราษฎร์ และยังเป็นผู้ก่อตั้ง เอส เมดิคัล สปา นอกจากนี้เธอยังเคยเป็นกรรมการสมาคมเวชสําอางและศัลยศาสตร์ผิวพรรณแห่งประเทศไทยด้วย

และยังดำรงตำแหน่ง ประธานบริหารกิตติมศักดิ์หลักสูตร บัณฑิตศึกษา วิทยาลัยการแพทย์แบบบูรณาการ มหาลัยธุรกิจบัณฑิตย์  

เป็นผู้ร่วมก่อตั้งและอาจารย์ประจำหลักสูตร บัณฑิตศึกษา สาขาวิทยาการชะลอวัยและฟื้นฟูสุขภาพ และสาขาวิทยาการเวชศาสตร์ความงาม วิทยาลัยการแพทย์แบบบูรณาการ มหาลัยธุรกิจบัณฑิตย์ 

หลังจากเศรษฐา ทวีสิน คู่สมรสของเธอดำรงตำแหน่งนายกรัฐมนตรี เธอได้ดำรงตำแหน่งประธานคณะกรรมการคณะคู่สมรสคณะรัฐมนตรี และมีการประชุมคณะดังกล่าวนัดแรกเมื่อวันที่ 30 ตุลาคม พ.ศ. 2566 ณ บ้านพิษณุโลก

## ชีวิตส่วนตัว
พักตร์พิไลสมรสกับเศรษฐา ทวีสิน เมื่อปี พ.ศ. 2532 มีบุตรด้วยกัน 3 คน ทุกวันจะใช้เวลาส่วนหนึ่งในการออกกำลังกาย

## ผลงาน
* พ็อกเก็ตบุ๊ค "สวยทั้งรูป ยิ่งจูบยิ่งหอม" - เอ เอ เปเปอร์ แอนด์ สเตชั่นเนอรี่

## รางวัล
* HELLO! Beauty Awards 2022 - Honorary Awards

## อ้างอิง

หมวดหมู่:เศรษฐา ทวีสิน
หมวดหมู่:สกุลทวีสิน
หมวดหมู่:คู่สมรสของนายกรัฐมนตรีไทย
หมวดหมู่:บุคคลจากกรุงเทพมหานคร
หมวดหมู่:แพทย์หญิงชาวไทย
หมวดหมู่:นักธุรกิจชาวไทย
หมวดหมู่:นักเขียนชาวไทย
หมวดหมู่:บุคคลจากโรงเรียนสาธิตมหาวิทยาลัยศรีนครินทรวิโรฒ ปทุมวัน
หมวดหมู่:นิสิตเก่าคณะแพทยศาสตร์ จุฬาลงกรณ์มหาวิทยาลัย
ไซเรไนกาของอิตาลี

**ไซเรไนกาของอิตาลี** (; ) เป็นรัฐอาณานิคมของราชอาณาจักรอิตาลี ปัจจุบันเป็นส่วนหนึ่งทางทิศตะวันออกของลิเบีย ดำรงอยู่ตั้งแต่ปี 1911 ถึง 1934 เป็นหนึ่งในดินแดนที่อิตาลีได้ยึดครองจากจักรวรรดิออตโตมันในช่วงสงครามอิตาลี-ตุรกี ในปี 1911 ได้มีการผนวกเข้ากับอิตาเลียนตริโปลิเตเนีย

อาณาเขตของทั้งสองอาณานิคมบางครั้งเรียกว่า **ลิเบียของอิตาลี** หรือ **แอฟริกาเหนือของอิตาลี** ทั้งสองชื่อยังคงมีการใช้หลังจากการรวมอาณานิคม โดยอิตาเลียนลิเบียเป็นชื่ออย่างเป็นทางการ 

ในปี 1923 กลุ่มกบฏชนพื้นเมืองที่เกี่ยวข้องกับนิกายเซนุสซีได้จัดตั้งขบวนการต่อต้านการตั้งอาณานิคมของอิตาลีในลิเบีย ซึ่งถูกปราบปรามโดยกองทัพอิตาลีในปี 1932 เรียกว่า "การทัพเพื่อความสงบ" ซึ่งส่งผลให้มีผู้เสียชีวิตเป็นสัดส่วนหนึ่งในสี่ของประชากรในท้องถิ่นของไซเรไนกา

ในปี 1934 อาณานิคมนี้ก็กลายเป็นส่วนหนึ่งของอิตาเลียนลิเบีย

## อ้างอิง


หมวดหมู่:ประวัติศาสตร์ลิเบีย
หมวดหมู่:อดีตอาณานิคมของอิตาลี
หมวดหมู่:อดีตอาณานิคมในทวีปแอฟริกา
หมวดหมู่:รัฐสิ้นสภาพในประเทศลิเบีย
หมวดหมู่:รัฐสิ้นสภาพในประเทศอิตาลี
หมวดหมู่:ฝ่ายสัมพันธมิตร (สงครามโลกครั้งที่หนึ่ง)
ซีเมอง เดอนี ปัวซง

**ซีเมอง เดอนี ปัวซง** (, , 21 มิถุนายน 1781 - 25 เมษายน 1840) เป็น นักคณิตศาสตร์ นักภูมิศาสตร์ และ นักฟิสิกส์ ชาวฝรั่งเศส ซึ่งเป็นที่รู้จักอย่างดีจากเรื่อง การแจกแจงปัวซง และ สมการปัวซง

## ชีวประวัติ
ปัวซงเกิดที่ปีตีวีเย แต่เดิมพ่อของเขาต้องการให้เขาเรียนแพทยศาสตร์ แต่เขาเป็นคนงุ่มง่ามและไม่สนใจวิชาแพทย์ ดังนั้นเขาจึงเปลี่ยนมาเรียนคณิตศาสตร์ ใน ปี 1798 เขาเข้าเรียนที่โรงเรียนโพลีเทคนิค และศึกษาพีชคณิตกับโฌแซ็ฟ-หลุยส์ ลากร็องฌ์ และ ปีแยร์-ซีมง ลาปลัส ใน ปี 1802 เขาสืบทอดตำแหน่งศาสตราจารย์ของโรงเรียนโพลีเทคนิคต่อจากโฌแซ็ฟ ฟูรีเย และได้ดำรงตำแหน่งจนถึงปี 1806

ใน ปี 1808 และ 1809 ปัวซงตีพิมพ์บทความหลายฉบับใน รายงานการประชุมของสถาบันวิทยาศาสตร์ฝรั่งเศส ซึ่งถือเป็นความสำเร็จครั้งสำคัญ ในงานตีพิมพ์  ในปี 1808 เขาได้อธิบายการเคลื่อนที่ของดาวเคราะห์ และพยายามที่จะหาคำตอบของปัญหาที่เสนอขึ้นโดยลาปลัสและลากร็องฌ์ และยังได้อธิบายเพิ่มเติมอีกใน  และ  ในปี 1809 หลังจากนั้นในปี 1811 เขาได้ตีพิมพ์การบรรยายสองเล่มที่โรงเรียนโพลีเทคนิค

ในปี 1818 ปัวซงได้รับเลือกให้เป็นภาคีสมาชิกราชสมาคมแห่งลอนดอน และได้รับเหรียญรางวัลโคพลีย์ ในปี 1832

## อ้างอิง

## รายการที่เกี่ยวข้อง

* อัตราส่วนปัวซง
* กระบวนการปัวซง
* กฎของปัวซง
* การแจกแจงปัวซง
* สมการปัวซง
* วงเล็บปัวซง
หมวดหมู่:บุคคลที่เสียชีวิตในปี พ.ศ. 2383
หมวดหมู่:บุคคลที่เกิดในปี พ.ศ. 2324
หมวดหมู่:ภาคีสมาชิกราชสมาคมแห่งลอนดอน
หมวดหมู่:นักฟิสิกส์ชาวฝรั่งเศส
หมวดหมู่:นักคณิตศาสตร์ชาวฝรั่งเศส
ปัวซง

**ปัวซง** (Poisson) อาจหมายถึง
* ซีเมอง เดอนี ปัวซง - นักคณิตศาสตร์ชาวฝรั่งเศส
* เอริก ปัวซง - นักฟิสิกส์ชาวแคนาดา
จาโกโม ฟีลิปโป มารัลดี

**จาโกโม ฟีลิปโป มารัลดี** (, 21 สิงหาคม ค.ศ. 1665 - 1 ธันวาคม ค.ศ. 1729) หรือ **ฌัก ฟีลิป มารัลดี** () เป็นนักดาราศาสตร์ ชาวอิตาลีที่ทำงานในประเทศฝรั่งเศส เกิดที่ เปรีนัลโด สาธารณรัฐเจโนวา ประเทศอิตาลี เป็นหลานชายของ โจวันนี โดเมนีโก กัสซีนี ทำงานที่หอดูดาวปารีสตั้งแต่ปี 1687 ถึง 1718 หลานชายของเขาคือ ฌ็อง โดมีนิก มารัลดี ก็เป็นนักดาราศาสตร์เช่นกัน

ในระหว่างปี 1700 ถึง 1718 เขาทำงานร่วมกับกัสซีนีในการจัดทำสารบัญแฟ้มดาวฤกษ์ และตั้งแต่ปี 1672 จนถึง 1719 เขาได้มุ่งไปที่การสังเกตการณ์ดาวอังคาร ความสำเร็จทางดาราศาสตร์ของเขาคือได้แสดงให้เห็นว่าหมวกขั้วโลกของดาวอังคารไม่ได้อยู่เหนือแกนการหมุนของดาวอังคารโดยตรง พิสูจน์ว่าโคโรนาในสุริยุปราคาเป็นปรากฏการณ์ที่เกิดจากดวงอาทิตย์ไม่ใช่ปรากฏการณ์จากพื้นผิวดวงจันทร์ และได้ค้นพบว่าดาว R Hydra เป็นดาวแปรแสง

ในสาขาคณิตศาสตร์ เขาเป็นที่รู้จักจากการพิสูจน์ในปี 1712 ว่ามุมยอดของหน้าของทรงสิบสองหน้ารอมบิกมีค่าเป็น 109 องศา 28 ลิปดา ค่ามุมนี้จึงถูกเรียกว่า "มุมมารัลดี"

## อ้างอิง

หมวดหมู่:บุคคลที่เสียชีวิตในปี พ.ศ. 2272
หมวดหมู่:บุคคลที่เกิดในปี พ.ศ. 2208
หมวดหมู่:บุคคลจากแคว้นลีกูเรีย
หมวดหมู่:นักดาราศาสตร์ชาวฝรั่งเศส
หมวดหมู่:นักดาราศาสตร์ชาวอิตาลี
ฟร็องซัว อาราโก

**โดมีนิก ฟร็องซัว ฌ็อง อาราโก** ( , ; 26 กุมภาพันธ์ 1786 – 2 ตุลาคม 1853) เป็น นักคณิตศาสตร์ นักฟิสิกส์ นักดาราศาสตร์ และ นักการเมือง ชาวฝรั่งเศส ในฐานะนักฟิสิกส์ เขามีผลงานในด้าน ทัศนศาสตร์ และ แม่เหล็กไฟฟ้า ในช่วงแรก ๆ และยังมีผลงานในฐานะนักการเมืองอีกด้วย โดยได้ดำรงตำแหน่งเป็นประธานคณะกรรมาธิการบริหาร (เทียบเท่านายกรัฐมนตรี)

ฟร็องซัว อาราโก เกิดเมื่อวันที่ 26 กุมภาพันธ์ 1786 ที่หมู่บ้านเอสตาแฌล (Estagel) จังหวัดปีเรเน-ออรีย็องตาล ทางตอนใต้ของฝรั่งเศส ในครอบครัวชนชั้นกลาง เขาแสดงความอัจฉริยะทางคณิตศาสตร์ตั้งแต่เยาว์วัยจนสามารถสอบเข้าศึกษาในสถาบันชั้นนำอย่างเอกอลปอลีแต็กนิก (École polytechnique) ซึ่งเป็นจุดเริ่มต้นที่หล่อหลอมวิธีคิดอย่างเป็นเหตุเป็นผลของเขา 

อาราโกกลายเป็นนักฟิสิกส์และนักดาราศาสตร์ระดับแนวหน้าของยุค เขาอุทิศตนให้กับการวิจัยทางวิทยาศาสตร์อย่างจริงจัง โดยมีผลงานที่โดดเด่นมากมาย เช่น การร่วมสนับสนุนทฤษฎีคลื่นแสงของโอกุสแต็ง-ฌ็อง แฟรแนล การค้นพบคุณสมบัติการหมุนของแม่เหล็ก (Rotatory magnetism) และการรังวัดเส้นเมริเดียนของโลก ด้วยความสามารถที่เป็นที่ประจักษ์ เขาจึงก้าวขึ้นเป็นผู้อำนวยการหอดูดาวปารีส และดำรงตำแหน่งเลขาธิการราชบัณฑิตยสถาน

อีกด้านหนึ่ง อาราโกมีบทบาททางการเมืองที่เด่นชัดในฐานะนักสาธารณรัฐนิยมสายกลาง เขาได้รับเลือกเข้าสู่สภาผู้แทนราษฎรในปี 1831 และมักใช้มุมมองทางวิทยาศาสตร์มาผลักดันนโยบายสาธารณะ เช่น การสนับสนุนการสร้างโทรเลขและทางรถไฟ ต่อมาภายหลังการปฏิวัติฝรั่งเศส ค.ศ. 1848 เขาได้รับแต่งตั้งให้ร่วมรัฐบาลชั่วคราว ผลงานประวัติศาสตร์ที่ยิ่งใหญ่ที่สุดของเขาในยุคนี้คือการเป็นผู้มีบทบาทหลักในการออกกฤษฎีกายกเลิกการค้าทาสในอาณานิคมของฝรั่งเศสทั้งหมด นอกจากนี้ เขายังดำรงตำแหน่งประธานคณะกรรมาธิการบริหาร (Président de la Commission exécutive) ซึ่งเป็นประมุขแห่งรัฐโดยพฤตินัยในช่วงสั้นๆ 

ในช่วงบั้นปลายชีวิต อาราโกยังคงยึดมั่นในระบอบสาธารณรัฐประชาธิปไตย เขาปฏิเสธที่จะกล่าวคำสาบานจงรักภักดีต่อจักรพรรดินโปเลียนที่ 3 ที่ยึดอำนาจตัวเองในฐานะประธานาธิบดีแล้วตั้งตัวเองเป็นจักรพรรดิ อาราโกถึงแก่อนิจกรรมในปี 1853

## อ้างอิง

หมวดหมู่:บุคคลที่เสียชีวิตในปี พ.ศ. 2396
หมวดหมู่:บุคคลที่เกิดในปี พ.ศ. 2329
หมวดหมู่:ดาวเนปจูน
หมวดหมู่:นายกรัฐมนตรีฝรั่งเศส
หมวดหมู่:นักคณิตศาสตร์ชาวฝรั่งเศส
หมวดหมู่:นักฟิสิกส์ชาวฝรั่งเศส
หมวดหมู่:นักดาราศาสตร์ชาวฝรั่งเศส
จุดอาราโก

[thumb|ภาพถ่ายจุดอาราโก (จุดสว่างเล็ก ๆ ตรงกลาง) ภายในเงาของสิ่งกีดขวางทรงกลมขนาด 5.8 [มิลลิเมตร]]
**จุดอาราโก** (Arago spot) หรือ **จุดปัวซง** (Poisson spot) หรือ **จุดแฟรแนล** (Fresnel spot) เป็นจุดสว่างที่ปรากฏตรงกลางเงาเมื่อแหล่งกำเนิดแสงแบบจุดถูกฉายผ่านสิ่งกีดขวางทรงกลม ซึ่งเกิดขึ้นเนื่องจากการเลี้ยวเบนแฟรแนล

ปรากฏการณ์นี้ได้ถูกค้นพบครั้งแรกใน ปี 1723 โดยจาโกโม ฟีลิปโป มารัลดี แต่ในตอนนั้นยังไม่ได้เป็นที่รู้จักนัก

จุดอาราโกมีบทบาททางประวัติศาสตร์ในทฤษฎีที่ว่าแสงเป็นคลื่น โดยใน ปี 1818 ทางสถาบันวิทยาศาสตร์ฝรั่งเศสได้จัดการแข่งขันการสร้างทฤษฎีเพื่ออธิบายคุณสมบัติของแสง โอกุสแต็ง-ฌ็อง แฟรแนล ซึ่งขณะนั้นเป็นวิศวกรหนุ่มได้เข้าร่วมการแข่งขันและส่งทฤษฎีแสงเป็นคลื่นของเขา แต่ซีเมอง เดอนี ปัวซงซึ่งเป็นหนึ่งในผู้สนับสนุนทฤษฎีของไอแซก นิวตันที่ว่าแสงเป็นอนุภาคนั้นเป็นผู้ตัดสินในการแข่งขัน ตามทฤษฎีแสงเป็นคลื่นของปัวซงแล้วได้แสดงให้เห็นว่าจะต้องมีจุดสว่างปรากฏขึ้นตรงกลางเงาของสิ่งกีดขวางวงกลม ซึ่งจากประสบการณ์ในชีวิตประจำวันแล้วไม่เคยมีการค้นพบ ดังนั้นเขาจึงสรุปว่าทฤษฎีแสงเป็นคลื่นของแฟรแนลนั้นผิด อย่างไรก็ตาม ฟร็องซัว อาราโก ซึ่งเป็นหัวหน้าฝ่ายการแข่งขันได้ทำการทดลองจริงและสังเกตปรากฏการณ์จุดสว่างในเงามืดได้สำเร็จ ด้วยการค้นพบนี้ นักวิทยาศาสตร์จำนวนมากจึงยอมรับทฤษฎีแสงเป็นคลื่น และแฟรแนลก็ชนะการแข่งขัน อาราโกยังได้กล่าวถึงในภายหลังว่าปรากฏการณ์นี้ได้ถูกค้นพบตั้งแต่เมื่อศตวรรษก่อนแล้วโดยโฌแซ็ฟ นีกอลา เดอลิล และ จาโกโม ฟีลิปโป มารัลดี

การปรากฏจุดอาราโกสามารถเข้าใจได้ง่ายตามหลักการของเฮยเคินส์ โดยเมื่อแสงส่องสว่างวัตถุกลม ทุกจุดบนเส้นรอบวงของวงกลมจะทำหน้าที่เป็นแหล่งกำเนิดจุดใหม่ เนื่องจากแต่ละจุดอยู่ห่างจากศูนย์กลางของเงาเท่ากัน แสงทั้งหมดจึงเกิดการแทรกสอดแบบเสริมกัน ทฤษฎีนี้สามารถอธิบายการเกิดจุดสว่างภายในเงาได้ ในขณะที่ทั้งทัศนศาสตร์เชิงเรขาคณิต และ ทฤษฎีแสงเป็นอนุภาคไม่สามารถอธิบายการมีอยู่ของจุดอาราโกได้

## อ้างอิง

หมวดหมู่:การเลี้ยวเบน
หมวดหมู่:ทัศนศาสตร์
เส้นโค้งกลอทอยด์

right|thumb|288x288px| กราฟเส้นโค้งกลอทอยด์ ( <math>-15{\leq}l{\leq}15</math> )
**เส้นโค้งกลอทอยด์** (Clothoid curve) เป็น เส้นโค้งในทางคณิตศาสตร์ชนิดหนึ่ง ชื่อเรียกว่า "Clothoid" นี้มาจากชื่อเทพีกลอทอ (Κλωθώ) แห่งเทพนิยายกรีก ผู้หมุนเส้นด้ายแห่งโชคชะตาของมนุษย์ ชื่อนี้ตั้งโดยนักคณิตศาสตร์ชาวอิตาลี แอร์เนสโต เชซาโร ในทางทัศนศาสตร์ เส้นโค้งนี้เรียกอีกอย่างว่า **เส้นเวียนก้นหอยอ็อยเลอร์** (Euler spiral) หรือ **เส้นเวียนก้นหอยกอร์นูว์** (Cornu spiral) ใช้อธิบายปริพันธ์แฟรแนลในรูปสมการอิงตัวแปรเสริม

## อ้างอิง

หมวดหมู่:วิศวกรรมการขนส่ง
หมวดหมู่:เส้นเวียนก้นหอย
ปริพันธ์แฟรแนล

thumb|250x250px|กราฟแสดงค่า  และ  โดยค่าสูงสุดของ ''C''(''x'') คือประมาณ 0.977451424
[250px|thumb|[เส้นโค้งกลอทอยด์(*x*,&nbsp;*y*)&nbsp;=&nbsp;(*C*(*t*),&nbsp;*S*(*t*))]]
**ปริพันธ์แฟรแนล** (Fresnel integral) คือ ฟังก์ชันอดิศัยสองฟังก์ชัน *S* (*x*) และ *C*(*x*) ซึ่งนำมาใช้ในทางทัศนศาสตร์ ตั้งชื่อตามโอกุสแต็ง-ฌ็อง แฟรแนล โดยปรากฏเมื่ออธิบายปรากฏการณ์การเลี้ยวเบนแฟรแนล

## นิยาม
ปริพันธ์แฟรแนลถูกนิยามโดยการคำนวณปริพันธ์ดังต่อไปนี้
: \begin{align}
 S(x) &= \int_0^x \sin\left(t^2\right)\,dt = \sum_{n=0}^{\infin}(-1)^n \frac{x^{4n+3}}{(2n+1)!(4n+3)}\\
 C(x) &= \int_0^x \cos\left(t^2\right)\,dt = \sum_{n=0}^{\infin}(-1)^n \frac{x^{4n+1}}{(2n)!(4n+1)}
\end{align}

หากวาด *S*(*x*) และ *C*(*x*) ในรูปสมการอิงตัวแปรเสริมก็จะได้เป็นเส้นโค้งกลอทอยด์

## อ้างอิง
* Milton Abramowitz and Irene A. Stegun, eds. *[[:en:Abramowitz and Stegun|Handbook of Mathematical Functions with Formulas, Graphs, and Mathematical Tables.]]* New York: Dover, 1972. 

หมวดหมู่:ฟังก์ชันพิเศษ
หมวดหมู่:ทัศนศาสตร์
หมวดหมู่:เส้นเวียนก้นหอย
หมวดหมู่:เรขาคณิต
หมวดหมู่:ปริพันธ์
โคโนะ ไลต์โนเวล งะ ซูโงอิ!

เป็นหนังสือแนะนำไลต์โนเวลประจำปีที่จัดพิมพ์โดย ทาการาจิมาชะ หนังสือคู่มือเผยแพร่รายชื่อไลต์โนเวลยอดนิยม 10 อันดับแรกตามการสำรวจความคิดเห็นของผู้อ่านทางอินเทอร์เน็ตและการโหวตจาก "ผู้ทำงานร่วมกัน" (นักวิจารณ์ ผู้มีอิทธิพล และบุคคลอื่นๆ ที่เกี่ยวข้องกับอุตสาหกรรมไลต์โนเวล) โดยบทนำของผลงานแต่ละเรื่องมาพร้อมกับรายชื่อแต่ละรายการ พร้อมด้วยบทสัมภาษณ์ของผู้แต่งไลต์โนเวลหรือผู้แต่งที่ได้รับรางวัลอันดับหนึ่ง ไลต์โนเวลหลายเล่มที่มีรายชื่ออยู่ในหนังสือแนะนำเล่มนี้ได้รับการดัดแปลงเป็นอนิเมะซีรีส์ในเวลาต่อมา ไลต์โนเวลส่วนใหญ่ที่อยู่ในรายชื่อมีชุดของเล่ม แต่ไลต์โนเวลเล่มเดียวบางเล่มก็อยู่ในรายชื่อด้วย โดยหนังสือคู่มือออกวางจำหน่ายครั้งแรกเมื่อวันที่ 26 พฤศจิกายน พ.ศ. 2547 และเป็นรายชื่อในปี พ.ศ. 2548 การเปิดตัวล่าสุดคือเล่มที่ 20 เมื่อวันที่ 25 พฤศจิกายน พ.ศ. 2566 และเป็นรายชื่อในปี พ.ศ. 2567

*[[อินเดกซ์ คัมภีร์คาถาต้องห้าม]]* ได้ปรากฏอยู่ใน 10 อันดับแรกทั้งหมด 10 ฉบับ จาก 19 ฉบับ, *[[ซอร์ดอาร์ตออนไลน์]]* ติดอันดับทั้งหมด 9 ฉบับ, *[[การปฏิวัติของสาวน้อยหนอนหนังสือ]]* ติดอันดับทั้งหมด 7 ฉบับและ *[[โรงเรียนป่วน ก๊วนคนบ๊อง]]* ติดอันดับทั้งหมด 6 ฉบับ *[[สึซึมิยะ ฮารุฮิ]]* , *[[Book Girl]]* , *[[ปกรณัมของเหล่าภูต]]*, *[[เกมพลิกโฉมนายกระจอก]]*, *[[ขอต้อนรับสู่ห้องเรียนนิยม (เฉพาะ) ยอดคน]]* และ*[[เกิดชาตินี้พี่ต้องเทพ]]* ติดอันดับทั้งหมด 5 ฉบับ อินเดกซ์ คัมภีร์คาถาต้องห้าม และ ซอร์ดอาร์ตออนไลน์ ยังครองสถิติติดอันดับใน 10 อันดับแรกที่ยาวที่สุด โดยทั้งสองเรื่องติดอันดับทั้งหมด 9 ฉบับติดต่อกัน ส่วน*[[กะแล้วชีวิตรักวัยรุ่นของผมมันต้องไม่สดใสเลยสักนิด]]* และ*การปฏิวัติของสาวน้อยหนอนหนังสือ* ครองอันดับหนึ่งถึง 3 ฉบับ ซึ่งมากกว่าเรื่องอื่น ๆ

หนังสือแนะนำยังจัดอันดับตัวละครชาย ตัวละครหญิง และนักวาดภาพประกอบจากผลงานทั้งหมดที่ออกในแต่ละปี มีเพียงสามครั้งเท่านั้นที่ซีรีส์ติดอันดับหนึ่งในสี่รายการในฉบับเดียวกันคือ *อินเดกซ์ คัมภีร์คาถาต้องห้าม* ในปี พ.ศ. 2554 *กะแล้วชีวิตรักวัยรุ่นของผมมันต้องไม่สดใสเลยสักนิด* ในปี พ.ศ. 2558 และ ''ขาดคุณนางฟ้าข้างห้องไป ผมคงมีชีวิตต่อไปไม่ได้อีกแล้ว'' ในปี พ.ศ. 2567

## หอเกียรติยศ
ซีรีส์ต่อไปนี้ได้รับการแต่งตั้งให้เข้าสู่หอเกียรติยศ โดยซีรีส์ในหอเกียรติยศจะไม่ได้รับการพิจารณาในการจัดอันดับในอนาคต

## 10 อันดับไลต์โนเวลยอดนิยม

ตั้งแต่ฉบับพิมพ์ปี พ.ศ. 2560 เป็นต้นไป หมวดหมู่ผลงานได้ถูกแบ่งออกเป็น "หมวดบุงโกบง" และ "หมวดทังโกบง"

ด้านบนคือ "หมวดบุงโกบง" และด้านล่างคือ "หมวดทังโกบง"

### พ.ศ. 2548 – พ.ศ. 2552

### พ.ศ. 2553 – พ.ศ. 2557

### พ.ศ. 2558 – พ.ศ. 2559

### พ.ศ. 2560 – พ.ศ. 2562

### พ.ศ. 2563 – พ.ศ. 2567

### พ.ศ. 2568 – พ.ศ. 2572

## 10 อันดับตัวละครหญิง

### พ.ศ. 2548 – พ.ศ. 2552

### พ.ศ. 2553 – พ.ศ. 2557

### พ.ศ. 2558 – พ.ศ. 2562

### พ.ศ. 2563 – พ.ศ. 2567

### พ.ศ. 2568 – พ.ศ. 2572

## 10 อันดับตัวละครชาย

### พ.ศ. 2548 – พ.ศ. 2552

### พ.ศ. 2553 – พ.ศ. 2557

### พ.ศ. 2558 – พ.ศ. 2562

### พ.ศ. 2563 – พ.ศ. 2567

### พ.ศ. 2568 – พ.ศ. 2572

## 10 อันดับนักวาดภาพประกอบ

### พ.ศ. 2553 – พ.ศ. 2557

### พ.ศ. 2558 – พ.ศ. 2562

### พ.ศ. 2563 – พ.ศ. 2567

### พ.ศ 2568 – พ.ศ. 2572

## 10 อันดับไลต์โนเวลยอดเยี่ยมแห่งทศวรรษ

### Decade of 2010s

## หมายเหตุ

## อ้างอิง

; ทั่วไป

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

; เฉพาะเจาะจง
แก๊สมีสกุล (หน้าข้อมูล)

หน้านี้ให้ข้อมูลเพิ่มเติมเกี่ยวกับแก๊สมีสกุล เพื่อลดพื้นที่ข้อมูลในบทความหลักและเพื่อให้ผู้อ่านสนใจเฉพาะประเด็นสำคัญ หน้านี้มีข้อมูลของโอกาเนสซอนน้อยเนื่องจากงานวิจัยที่ศึกษายังมีจำนวนไม่มากพอ

## สมบัติทางกายภาพ

### สถานะของแข็ง

### สถานะของเหลว

### สภานะแก๊ส

### การเปลี่ยนแปลงวัฏภาคและภาวะวิกฤติ

## สมบัติเชิงอะตอม

## การมีอยู่ในธรรมชาติ

## ข้อมูลทางเศรษฐกิจ

เนื่องจากเรดอนมีปริมาณน้อยและมีครึ่งชีวิตสั้น ทำให้เรดอนถูกผลิตจากภาวะสมดุลกัมมันตภาพรังสีแบบถาวรของเรเดียม-226 เกือบเป็นไปไม่ได้ที่จะผลิตโอกาเนสซอนและเนื่องจากมันมีครึ่งชีวิตสั้นมาก ทำให้ไม่มีการจำหน่ายโอกาเนสซอน

## อ้างอิงและข้อมูลเพิ่มเติม

หมวดหมู่:หน้าข้อมูลธาตุทางเคมี
วัดนครธรรม

**วัดนครธรรม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวัฒนานคร อำเภอวัฒนานคร จังหวัดสระแก้ว 

วัดนครธรรม เดิมชื่อ **วัดสระลพ** เพราะพบสระน้ำโบราณสี่เหลี่ยมผืนผ้าภายในวัด ตัววัดตั้งขึ้นใหม่ภายหลังจากที่ชาวลาวได้เข้ามาตั้งถิ่นฐาน โดยมีการนำพระพุทธรูปหลวงพ่อขาว พระพุทธรูปศิลปะล้านช้างจากวัดร้างที่บ้านจิกมาประดิษฐาน มีเรื่องเล่ากันว่าเมื่อครั้งสมเด็จพระนเรศวรเสด็จไปตีเมืองละแวกของกัมพูชา ได้มาพักทัพค้างแรมและโปรดให้ขุดสระขึ้น ชาวบ้านและทางวัดเชื่อกันว่า สระดังกล่าวคือสระลพในวัดนี้ ต่อมาเปลี่ยนชื่อเป็น "วัดนครธรรม" เพื่อให้เป็นมงคลนามแก่พระครูวิวัฒน์นครธรรม สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2430 เริ่มแรกสร้างอุโบสถหนึ่งหลัง จากนั้นอัญเชิญหลงพ่อขาวมาประดิษฐาน โดยขณะที่อัญเชิญมานั้นเอง ได้มีภิกษุเห็นน้ำพระเนตรของหลวงพ่อไหลออกมา พร้อมกันนั้นได้เกิดฝนตกลงมาอย่างหนัก ได้รับพระราชทานวิสุงคามสีมาเมื่อวันที่ 27 สิงหาคม พ.ศ. 2526

ปูชนียวัตถุที่สำคัญ คือ หลวงพ่อขาว หรือ หลวงพ่อปูน เป็นพระพุทธรูปโบราณนั่งขัดสมาธิสร้างด้วยปูนขาว หน้าตักกว้าง 130.9 เซนติเมตร และ สูง 199 เซนติเมตร วัดนครธรรมยังมีพระบรมสารีริกธาตุที่อัญเชิญมาจากวัดปมะดุลลาราชะมหาวิหาร เมืองรัตนปุระ ประเทศศรีลังกา รอยพระพุทธบาทจำลองและพระสยามเทวาธิราช

## อ้างอิง

นครธรรม
หมวดหมู่:อำเภอวัฒนานคร
4 คิงส์

***4 คิงส์*** เป็นภาพยนตร์ไทยแนวโลดโผน อาชญากรรม ขนาด 35 มม. พากย์เสียงในฟิล์ม ปี พ.ศ. 2525 เป็นการสร้างใหม่จากภาพยนตร์ชื่อเดียวกันที่เข้าฉายเมื่อปี พ.ศ. 2502 สร้างโดยซูเปอร์ฟิล์ม กำกับโดยเชาว์ มีคุณสุต นำแสดงโดยสรพงศ์ ชาตรี, พอเจตน์ แก่นเพชร, นาท ภูวนัย, เนาวรัตน์ ยุกตะนันท์ และวิยะดา อุมารินทร์ เข้าฉายครั้งแรกเมื่อวันที่ 29 พฤษภาคม พ.ศ. 2525 ที่โรงภาพยนตร์แอมบาสเดอร์-ดาดา

## เนื้อเรื่อง
*4 คิงส์* เล่าเรื่องราวของ คม พยัคฆราช (สรพงศ์ ชาตรี) นักเลงชื่อดังที่ต้องร่วมมือกับ สารวัตรมนตรี (นาท ภูวนัย) ตำรวจมือปราบ ในการกวาดล้างขบวนการอาชญากรรมนามว่า “4 คิงส์” ซึ่งใช้ไพ่สี่คิงส์เป็นสัญลักษณ์ และมี ทศพล (สะอาด เปี่ยมพงษ์สานต์) เป็นหัวหน้า

แรงผลักดันสำคัญของคมคือการสูญเสีย ดารณี (พิราวรรณ ประสพศาสตร์) ภรรยาและลูก ซึ่งถูกขบวนการ 4 คิงส์สังหาร ขณะที่สารวัตรมนตรีเองพ่อก็ถูกพวก 4 คิงส์จับตัวไป ระหว่างการปฏิบัติการ คมได้รับความช่วยเหลือจาก วิรัตน์ (สังข์ทอง สีใส) ลูกน้องคนสนิท และ หาญ เทพบุตร (พอเจตน์ แก่นเพชร) เพื่อนสนิทของคม ซึ่งเดิมเป็นหนึ่งในแกนนำของขบวนการ 4 คิงส์ ก่อนจะกลับใจและให้ความร่วมมือกับทางการในการโค่นล้มขบวนการ 4 คิงส์

## นักแสดง
* สรพงศ์ ชาตรี รับบท คม พยัคฆราช
* พอเจตน์ แก่นเพชร รับบท หาญ เทพบุตร
* นาท ภูวนัย รับบท สารวัตรมนตรี
* เนาวรัตน์ ยุกตะนันท์ รับบท วัลยา
* วิยะดา อุมารินทร์ รับบท สุมน
* สังข์ทอง สีใส รับบท วิรัตน์
* ครรชิต ขวัญประชา รับบท เส็ง
* สะอาด เปี่ยมพงษ์สานต์ รับบท ทศพล
* ดามพ์ ดัสกร รับบท เสรี
* พิราวรรณ ประสพศาสตร์ รับบท ดารณี
* ฉวีวรรณ บุญปรก
* สุพรรณี จิตต์เที่ยง
* พิภพ ภู่ภิญโญ
* เทอด ดาวไท รับบท โต
* เวียง
* เล็กทุบ
* โกร่ง กางเกงแดง รับบท พ่อเจ้าสาวในงานแต่ง
* นภาพร หงสกุล รับบท แม่เจ้าสาวในงานแต่ง
* ด.ญ.ตุ๊กติ๊ก จินดานุช รับบท ลูกสาวของคมกับดารณี
* น้อย เฉยสวัสดิ์ รับบท ผู้การตำรวจ

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2525
หมวดหมู่:ภาพยนตร์โลดโผนไทย
หมวดหมู่:ภาพยนตร์อาชญากรรมไทย
หมวดหมู่:ภาพยนตร์ที่กำกับโดย เชาว์ มีคุณสุต
หมวดหมู่:ภาพยนตร์ที่ถ่ายทำใน 35 มม.
หมวดหมู่:ภาพยนตร์ภาษาไทยในคริสต์ทศวรรษ 1980
ศรีหริโกฏ

**ศรีหริโกฏ**  (อักษรโรมัน: Sriharikota) เป็นเกาะกันคลื่นในอ่าวเบงกอล นิคมชาร์ ในอำเภอติรุปติ รัฐอานธรประเทศ ศรีหริโกฏเป็นที่ตั้งของศูนย์อวกาศสตีษ ธวัน ซึ่งเป็นหนึ่งในสองจุดปล่อยดาวเทียมของอินเดีย อีกที่คือสถานีปล่อยจรวดตุมพะ ติรุวนันตปุรัม องค์การค้นคว้าอวกาศอินเดีย (ISRO) ปล่อยดาวเทียมจากศรีหริโกฏเนื่องมาจากที่ตั้งซึ่งใกล้กับเส้นศูนย์สูตร ทำให้ช่วยเสริมแรงสู่ศูนย์กลาง (centripetal force) จากการหมุนตัวของโลก

บางส่วนของศรีหริโกฏอยู่ในสุลลูรเปฏมณฑล และที่เหลืออยู่ในตาทมณฑล อำเภอติรุปติ ล้อมกั้นทะเลสาบปูลิกาฏจากอ่าวเบงกอล 

## อ้างอิง

หมวดหมู่:เกาะในประเทศอินเดีย
หมวดหมู่:รัฐอานธรประเทศ
ตีนู ลีวราเม็งตู

**วาเล็งตีนู "ตีนู" ฟรังซิชกู ลีวราเม็งตู** (; เกิด 12 พฤศจิกายน 2002) เป็นนักฟุตบอลอาชีพชาวอังกฤษ ปัจจุบันเล่นในตำแหน่งฟุลแบ็กให้กับนิวคาสเซิลยูไนเต็ด

## ชีวิตในวัยเด็ก
ลีวราเม็งตูเกิดในครอยดอน เขาเข้าร่วมสโมสรฟุตบอลเชลซีในทีมรุ่นอายุต่ำกว่า 9 ปี โดยย้ายมาจากทีมราวนด์ชอว์ซึ่งเป็นสโมสรฟุตบอลในท้องถิ่น ที่ราวนด์ชอว์ เขาเล่นเป็นกองหน้า เมื่อโตขึ้นเขาสนับสนุนเชลซี ครอบครัวฝั่งพ่อของเขามาจากโปรตุเกส และครอบครัวฝั่งแม่เป็นชาวสกอต

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:กองหลังฟุตบอล
หมวดหมู่:ผู้เล่นสโมสรฟุตบอลเซาแทมป์ตัน
หมวดหมู่:ผู้เล่นสโมสรฟุตบอลนิวคาสเซิลยูไนเต็ด
หมวดหมู่:นักฟุตบอลชาวอังกฤษ
หมวดหมู่:ผู้เล่นในพรีเมียร์ลีก
หมวดหมู่:ชาวอังกฤษเชื้อสายโปรตุเกส
หมวดหมู่:ชาวอังกฤษเชื้อสายสกอตแลนด์
เหตุโจมตีด้วยขีปนาวุธในปอกร็อวสก์

,
  {"type":"Feature", "geometry":{"type":"Point", "coordinates":[37.17616, 48.28232]}, "properties":{"title":"โรงแรมดรุฌบาซึ่งเป็นศูนย์กลางการระเบิดของขีปนาวุธลูกที่สอง", "marker-symbol":"-number", "marker-size":"small", "marker-color":"e63632"}}
]}]
| partof           = การรุกรานยูเครนโดยรัสเซีย
| coordinates = 
| location         = ปอกร็อวสก์ แคว้นดอแนตสก์ ยูเครน
| target           = พลเรือนยูเครน
| date             = 7 สิงหาคม พ.ศ. 2566
| time             = 19:15 น. และ 19:52 น.
| timezone         = UTC+3
| type             = การโจมตีด้วยขีปนาวุธ
| weapon             = ขีปนาวุธทิ้งตัวพิสัยใกล้อิสคันเดียร์ 
| fatalities       = 10 ราย
| injuries         = 82 ราย
| perpetrators     = กองทัพรัสเซีย
| motive           = 
}}
เมื่อเวลาประมาณ 19:15 น. ของวันที่ 7 สิงหาคม พ.ศ. 2566 ระหว่างการรุกรานยูเครนโดยรัสเซีย กองทัพรัสเซียได้ยิงขีปนาวุธทิ้งตัวพิสัยใกล้อิสคันเดียร์ 2 ลูก ใส่เมืองปอกร็อวสก์ ประเทศยูเครน หลังการโจมตีครั้งแรก กองกำลังรัสเซียรอให้เจ้าหน้าที่กู้ภัยของยูเครนมาถึงที่เกิดเหตุเพื่อช่วยชีวิตผู้บาดเจ็บและค้นหาผู้รอดชีวิตใต้ซากปรักหักพัง จากนั้นเมื่อเวลาผ่านไป 40 นาทีจึงเปิดฉากโจมตีครั้งที่สองซึ่งทำให้มีเจ้าหน้าที่หน่วยฉุกเฉินเสียชีวิต 1 ราย และส่งผลให้มีผู้บาดเจ็บอีกจำนวนมากในที่เกิดเหตุ มีรายงานว่ามีผู้เสียชีวิต 10 ราย และบาดเจ็บ 82 รายจากการโจมตีทั้งสองครั้ง การค้นหาผู้รอดชีวิตเพิ่มเติมในเวลานั้นถูกยกเลิก เนื่องจากเกรงว่าจะมีการโจมตีเจ้าหน้าที่กู้ภัยอีกครั้ง หลังจากนั้นไม่กี่วัน เศษซากปรักหักพังน้ำหนักรวม 122 ตันก็ถูกเคลื่อนย้ายออกจากพื้นที่ที่ถูกโจมตี

การโจมตีดังกล่าวสร้างความเสียหายให้กับอาคารหลายชั้นอย่างน้อย 12 หลัง ซึ่งรวมถึงอาคารอยู่อาศัย 5 ชั้น โรงแรม และสถานที่จัดเลี้ยง กระทรวงกลาโหมรัสเซียอ้างว่ากองกำลังของตนได้โจมตีฐานบัญชาการฐานหนึ่งของกองทัพยูเครน โดยเรียกชื่อเมืองปอกร็อวสก์ว่า "ครัสโนอาร์เมสค์" ซึ่งเป็นชื่อสมัยโซเวียตที่เลิกใช้แล้ว รัฐบาลยูเครนปฏิเสธข้ออ้างดังกล่าวและชี้ให้เห็นว่าการโจมตีครั้งนี้เกิดขึ้นโดยขาดความยั้งคิดและพุ่งเป้าไปยังพื้นที่พลเรือน ก่อนหน้านี้กองกำลังรัสเซียเคยใช้วิธีโจมตีซ้ำในระยะเวลาสั้น ๆ (double tap) เพื่อเพิ่มจำนวนผู้เสียชีวิตให้มากที่สุดมาแล้วในสงครามกลางเมืองซีเรีย

## ระเบียงภาพ

File:Pokrovsk after Russian shelling, 2023-08-07 (21).jpg|สภาพอาคารอยู่อาศัย (ซ้าย) และดรุฌบา (ขวา) หลังเกิดเหตุโจมตี
File:Pokrovsk after Russian shelling, 2023-08-07 (13).jpg|อาคารอยู่อาศัยที่ตกเป็นเป้าของขีปนาวุธลูกแรก
File:Pokrovsk after Russian shelling, 2023-08-07 (02).jpg|โรงแรมดรุฌบาซึ่งตกเป็นเป้าของขีปนาวุธลูกที่สอง
File:Pokrovsk after Russian shelling, 2023-08-07 (005).webm|การเคลื่อนย้ายเศษซากปรักหักพังออกจากพื้นที่


## อ้างอิง

หมวดหมู่:การสังหารหมู่ใน พ.ศ. 2566
หมวดหมู่:การรุกรานยูเครนโดยรัสเซีย
หมวดหมู่:แคว้นดอแนตสก์
เจริญชัย หินเธาว์

พลเอก **เจริญชัย หินเธาว์** (เกิด 1 มกราคม พ.ศ. 2507) อดีตนายทหารชาวไทย ปัจจุบันดำรงตำแหน่งตุลาการศาลทหารสูงสุด อดีตผู้บัญชาการทหารบก และอดีตรองผู้อำนวยการรักษาความมั่นคงภายในราชอาณาจักร

## ประวัติ

### ชีวิตส่วนตัว
พล.อ. เจริญชัย หินเธาว์มีชื่อเล่นว่า "ต่อ" เกิดวันที่ 1 มกราคม พ.ศ. 2507 ที่ตำบลท่าหิน อำเภอเมืองลพบุรี จังหวัดลพบุรี บิดาเป็นทหารปืนใหญ่อยู่ที่ศูนย์การทหารปืนใหญ่ จังหวัดลพบุรี 

### การศึกษา
พล.อ.เจริญชัย หินเธาว์ จบการศึกษา ดังนี้

* โรงเรียนเตรียมทหาร รุ่นที่ 23
* โรงเรียนนายร้อยพระจุลจอมเกล้า รุ่นที่ 34
* โรงเรียนเสนาธิการทหารบก ชุดที่ 74
* หลักสูตรทหารเสือราชินี รุ่นที่ 6

## รับราชการ
พล.อ.เจริญชัย หินเธาว์เคยรับราชการเป็นผู้บังคับหมวดปืนเล็ก กองพันทหารราบที่ 1 กรมทหารราบที่ 21 รักษาพระองค์ ก่อนจะเจริญก้าวหน้าในหน้าที่ได้ขึ้นเป็น 

* ผู้บัญชาการกองพลทหารราบที่ 2 รักษาพระองค์
* แม่ทัพภาคที่ 1
* ผู้ช่วยผู้บัญชาการทหารบก
* รองผู้บัญชาการทหารบก 

กระทั่งในวันที่ 23 สิงหาคม พ.ศ. 2566 พล.อ.เจริญชัย จะได้รับเลือกจากสภากลาโหมให้ดำรงตำแหน่งผู้บัญชาการทหารบกคนใหม่สืบต่อจาก พล.อ.ณรงค์พันธ์ จิตต์แก้วแท้ กระทั่งวันที่ 30 สิงหาคม พ.ศ. 2566 จึงได้มีพระบรมราชโองการโปรดเกล้าฯ แต่งตั้งให้ พล.อ.เจริญชัย ดำรงตำแหน่งผู้บัญชาการทหารบกอย่างเป็นทางการ

## รางวัลที่ได้รับ
• รางวัลเกียรติยศจักรดาว ประจำปี 2567

• รางวัลศิษย์เก่าดีเด่น โรงเรียนเสนาธิการทหารบก ประจำปี 2566

## หลักสูตรทหาร

## เครื่องราชอิสริยาภรณ์
พลเอก เจริญชัย หินเธาว์ ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้

### เครื่องราชอิสริยาภรณ์ไทย

### ต่างประเทศ
*  :
** พ.ศ. 2567 – 80px เหรียญปิงกัต จาซา เกมิลัง (เท็นเทรา)

## หมายเหตุ

## อ้างอิง

หมวดหมู่:บุคคลจากอำเภอเมืองลพบุรี
หมวดหมู่:บุคคลจากโรงเรียนเตรียมทหาร
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:บุคคลจากมหาวิทยาลัยบูรพา
หมวดหมู่:ผู้บัญชาการทหารบกของกองทัพไทย
หมวดหมู่:แม่ทัพภาคที่ 1
วอลเลย์บอลหญิงชิงแชมป์อเมริกาใต้ 2023

**วอลเลย์บอลหญิงชิงแชมป์อเมริกาใต้ 2023** () เป็นการแข่งขันครั้งที่ 35 ของวอลเลย์บอลหญิงชิงแชมป์อเมริกาใต้ จัดขึ้นโดยสมาพันธ์วอลเลย์บอลอเมริกาใต้ ซึ่งมีกำหนดจัดขึ้นที่เรซีฟี ประเทศบราซิล ระหว่างวันที่ 19–23 สิงหาคม ค.ศ. 2023 โดยสามอันดับแรกจะผ่านการคัดเลือกเข้าแข่งขันวอลเลย์บอลหญิงชิงแชมป์โลก 2025

## ทีมที่เข้าร่วมแข่งขัน
ทีมที่เข้าร่วมมีดังนี้

*
* (เจ้าภาพ)
*
*
*

## สนามแข่งขัน

## ผลการแข่งขัน
*เวลาในตารางการแข่งขันเป็นเวลาท้องถิ่น (UTC−03:00)


 

|}



## อันดับการแข่งขัน

## ดูเพิ่ม
*วอลเลย์บอลชายชิงแชมป์อเมริกาใต้ 2023

## อ้างอิง

## แหล่งข้อมูลอื่น
*Official website 

หมวดหมู่:วอลเลย์บอลในปี พ.ศ. 2566
2023
หมวดหมู่:การแข่งขันวอลเลย์บอลนานาชาติที่ประเทศบราซิลเป็นเจ้าภาพ
เส้นเวียนก้นหอยแฟร์มา

right|thumb|450x450px|: <math>r=\sqrt{\theta}</math><br />: <math>r=-\sqrt{\theta}</math>
**เส้นเวียนก้นหอยแฟร์มา** (Fermat’s spiral) เป็นเส้นเวียนก้นหอยพาราโบลาชนิดหนึ่ง ค้นพบครั้งแรกโดยนักคณิตศาสตร์ชาวฝรั่งเศส ปีแยร์ เดอ แฟร์มา สมการทางคณิตศาสตร์เขียนเป็น

: r = \pm\theta^{1/2}\,

ในระบบพิกัดเชิงขั้ว เขียนเป็นดังนี้

: r^2=a^2\theta

ถือเป็นรูปแบบหนึ่งของเส้นเวียนก้นหอยอาร์คิมิดีสทั่วไป

## อ้างอิง

หมวดหมู่:เส้นเวียนก้นหอย
อนุบาล WARS

***อนุบาล WARS*** () เป็นซีรีส์มังงะญี่ปุ่น แต่งเรื่องและวาดภาพโดยยู ชิยะ เริ่มเผยแพร่ทาง *[[โชเน็งจัมป์+]]* ของสำนักพิมพ์ชูเอชะในเดือนกันยายน พ.ศ. 2565 รวบรวมตีพิมพ์เป็นหนังสือมังงะรวมเล่ม (*[[ทังโกบง]]*) ถึงเล่มที่ 15 เมื่อเดือนสิงหาคม พ.ศ. 2568 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ซีรีส์อนิเมะโทรทัศน์ผลิตโดยสตูดิโอซันไรส์และเฟลิกซ์ฟิล์ม มีกำหนดออกอากาศในไตรมาสที่สองของปี พ.ศ. 2570

## ตัวละคร
;
:
;
:
;
:
;
:
;
:

## สื่อ
### มังงะ
ซีรีส์มังงะ *อนุบาล WARS* แต่งเรื่องและวาดภาพโดยยู ชิยะ เริ่มเผยแพร่ทางเว็บไซต์ เริ่มเผยแพร่ทาง *[[โชเน็งจัมป์+]]* ของสำนักพิมพ์ชูเอชะวันที่ 15 กันยายน พ.ศ. 2565 เดิมตีพิมพ์ครั้งแรกในโปรแกรม *รูกกีส์* ของจัมป์+ ในฐานะคอมิกอิสระ ภายหลังในเดือนมีนาคม พ.ศ. 2566 สำนักพิมพ์ชูเอชะประกาศว่า *อนุบาล WARS* จะเป็นซีรีส์เต็มรูปแบบ ได้รับการตีพิมพ์หนังสือมังงะรวมเล่ม (*[[ทังโกบง]]*) ถึงเล่มที่ 15 เมื่อเดือนสิงหาคม พ.ศ. 2568

### หนังสือมังงะ

### อนิเมะ
มีการประกาศสร้างเป็นซีรีส์อนิเมะทางโทรทัศน์โดยบันไดนัมโกะฟิล์มเวิกส์ เมื่อวันที่ 2 ตุลาคม พ.ศ. 2568 โดยซีรีส์นี้จะผลิตโดยซันไรส์และเฟลิกซ์ฟิล์ม ซึ่งกำกับโดย ชินซูเกะ โกมิ และออกแบบตัวละครโดย โดยมีกำหนดออกอากาศในไตรมาสที่สองของปี พ.ศ. 2570

## อ้างอิง

## อ่านเพิ่มเติม
* 

## แหล่งข้อมูลอื่น
*  
* ''อนุบาล WARS'' ที่มังงะพลัส
* 

หมวดหมู่:มังงะที่ตีพิมพ์ในปี พ.ศ. 2565
หมวดหมู่:การ์ตูนญี่ปุ่นแนวโลดโผน
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:การ์ตูนญี่ปุ่นแนวชีวิตโรงเรียน
หมวดหมู่:เว็บคอมิกญี่ปุ่น
หมวดหมู่:การ์ตูนญี่ปุ่นแนวโชเน็ง
หมวดหมู่:มังงะของสำนักพิมพ์ชูเอชะ
หมวดหมู่:เว็บคอมิกที่ได้รับการตีพิมพ์
หมวดหมู่:บันเทิงคดีเกี่ยวกับการลอบสังหาร
อันทัลยา

**อันทันยา** () เป็นเมืองที่มีประชากรเป็นอันดับ 5 ของประเทศตุรกี และเป็นเมืองหลักของจังหวัดอันทัลยา กล่าวได้ว่าเป็น "*เมืองหลวงการท่องเที่ยว*" ของตุรกี ตั้งอยู่บนชายฝั่งทิศตะวันตกเฉียงใต้ของอานาโตเลียใกล้กับเทือกเขาเทารัส อันทันยาถือเป็นเมืองบนชายฝั่งทะเลเมดิเตอร์เรเนียนที่ใหญ่ที่สุดของประเทศตุรกีนอกภูมิภาคทะเลอีเจียน โดยมีประชากรมากกว่า 2.6 ล้านคนในเขตมหานคร

## อ้างอิง

หมวดหมู่:เมืองในประเทศตุรกี
หมวดหมู่:โบราณสถานกรีกในประเทศตุรกี
เส้นเวียนก้นหอยลอการิทึม

**เส้นเวียนก้นหอยลอการิทึม** (logarithmic spiral) เป็นเส้นเวียนก้นหอยประเภทหนึ่งที่พบได้ทั่วไปในธรรมชาติ อาจเรียกอีกอย่างว่า **เส้นเวียนก้นหอยมุมเท่า** (equiangular spiral) หรือ **เส้นเวียนก้นหอยแบร์นุลลี** (Bernoulli spiral) โดยตั้งชื่อตาม ยาค็อพ แบร์นุลลี นักคณิตศาสตร์ชาวสวิส ในคริสต์ศตวรรษที่ 17

## คำนิยาม
ในระบบพิกัดเชิงขั้ว (*r*, &#x3B8;) เขียนได้เป็น
: r=ae^{b\theta}\,
เส้นโค้งที่ได้นี้จะเรียกว่าเป็นเส้นเวียนก้นหอยลอการิทึม โดยที่ *e* คือ ค่าคงตัว e และ *a* และ *b* เป็นค่าคงที่จำนวนจริง เนื่องจาก *r* คือระยะห่างจากจุดกำเนิด *a* จึงต้องมีค่าเป็นบวกเท่านั้น แต่ *b* อาจเป็นค่าบวกหรือลบก็ได้ ค่า b เป็นบวกจะทำให้เกลียวเวียนไปทางซ้ายขณะที่เคลื่อนออกจากศูนย์กลาง และค่า b เป็นลบจะทำให้เกลียวเวียนไปทางขวา บางครั้งคำนิยามก็จำกัดอยู่ที่ *b* &#x3E; 0 เนื่องจากสามารถเปลี่ยนการเวียนซ้ายมาเป็นเวียนขวาได้ด้วยการพลิก หาก *b* = 0 จะได้เป็นรูปวงกลมที่มีรัศมีเป็น *a*

สูตรยังเขียนอีกแบบได้ว่า
: \theta=\frac{1}{b}\log \frac{r}{a}

ในอดีตลอการิทึมเป็นที่รู้จักก่อนฟังก์ชันเลขชี้กำลัง ดังนั้นจึงถูกเรียกในชื่อ "เส้นเวียนก้นหอยลอการิทึม" เมื่อ *b* เป็นบวก (หรือลบ) &#x3B8; จะเล็กลง  (หรือใหญ่ขึ้น) ถ้า *r* เข้าใกล้ 0 ดังนั้นจึงหมุนวนอย่างไม่สิ้นสุดที่ใกล้จุดศูนย์กลาง

อาจเขียนรูประบบพิกัดคาร์ทีเซียนได้เป็น
: x(\theta) = r \cos \theta = ae^{b\theta} \cos \theta\,
: y(\theta) = r \sin \theta = ae^{b\theta} \sin \theta\,

## เส้นเวียนก้นหอยทอง
[thumb|250x250px| [รูปสี่เหลี่ยมทอง และเส้นเวียนก้นหอยทอง]]
เส้นเวียนก้นหอยทอง เป็นเส้นเวียนก้นหอยลอการิทึมชนิดหนึ่งที่เกี่ยวข้องกับอัตราส่วนทอง &#x3C6;

โดยจะได้เมื่อค่าคงที่ *b* เท่ากับ
: |b|=\frac{\log \phi}{\pi/2} \approx 0.30634896253

โดยให้ *r* = *e**b*&#x3B8; นอกจากนี้ เมื่อ *B* = *e**b* ก็จะได้ว่า *r* = *B*&#x3B8; สำหรับเมื่อค่า b เป็นบวก จะได้ว่า
: B=\phi^{2/\pi} \approx 1.358456274

และสำหรับเมื่อค่า *b* เป็นลบ ได้ว่า
: B=\phi^{-2/\pi} \approx 0.736129693

ระยะช่วงเกลียวจะอยู่ที่ประมาณ 17.03239 องศา

มีทฤษฎีที่รู้จักกันดีว่าลวดลายบนเปลือกหอยงวงช้างแสดงได้เป็นเส้นเวียนก้นหอยทอง อย่างไรก็ตาม ไม่ทราบสาเหตุที่เป็นเหตุเป็นผล และก็ได้มีคนชี้ให้เห็นว่าจริง ๆ ระยะช่วงเกลียวของเปลือกหอยโข่งอยู่ระหว่าง 8 ถึง 10 องศา ซึ่งห่างจาก 17 องศา แสดงว่ามันไม่ใช่เส้นเวียนก้นหอยทอง

## อ้างอิง

หมวดหมู่:เส้นเวียนก้นหอย
บะหมี่เกี๊ยว

[thumb|235px|บะหมี่เกี๊ยวหมูแดงที่ร้านก๋วยเตี๋ยวแห่งหนึ่งใน[จังหวัดเชียงใหม่ ประเทศไทย]]
**บะหมี่เกี๊ยว** () เป็นอาหารประเภทก๋วยเตี๋ยวที่มีต้นกำเนิดจากกวางตุ้ง อาหารจานนี้ได้รับการตั้งชื่อว่า "หุนถุน" () ในสมัยราชวงศ์ถัง (ค.ศ. 618–907) ต่อมาได้รับความนิยมในจีนตอนใต้ ฮ่องกง อินโดนีเซีย มาเลเซีย สิงคโปร์ และไทย โดยประกอบด้วยบะหมี่ไข่เสิร์ฟในน้ำซุปร้อน ตกแต่งด้วยผักใบและเกี๊ยว ผักใบที่ใช้มักเป็นผักคะน้า เกี๊ยวอีกประเภทหนึ่งที่เรียกว่าชุ่ยเจี่ยว () หรือเกี๊ยวซ่าแบบต้ม บางครั้งก็ใช้เสิร์ฟแทนเกี๊ยว เกี๊ยวกุ้งส่วนใหญ่เรียกว่าเกี๊ยวฮ่องกง เกี๊ยวประกอบด้วยกุ้ง ไก่ หรือหมู และต้นหอม แต่บางสูตรก็ใส่เห็ดและเห็ดหูหนูดำลงไป ในอินโดนีเซีย โดยเฉพาะจังหวัดสุมาตราเหนือ จังหวัดกาลีมันตันตะวันตก และจังหวัดซูลาเวซีใต้ อาหารจานนี้เรียกว่า **มีปังซิต** ()

ในไทย บะหมี่เกี๊ยวก็ได้รับความนิยมอย่างมากเช่นกัน ส่วนในมาเลเซียและสิงคโปร์มักสั่งบะหมี่เกี๊ยวคู่กับเนื้อหมูซึ่งต่อมาเรียกว่า *บะหมี่เกี๊ยวหมูแดง* ตามธรรมเนียมของซุปก๋วยเตี๋ยวที่มีต้นกำเนิดจากจีนหลายชนิดในไทย เติมพริกแช่น้ำส้มสายชู พริกแห้งป่น น้ำตาล และน้ำปลาเพื่อเพิ่มรสชาติ จานนี้ส่วนใหญ่จะรับประทานในรูปแบบซุป แต่ก็สามารถเสิร์ฟแบบแห้งแยกต่างหากจากน้ำซุปได้

## อ้างอิง

หมวดหมู่:อาหารกวางตุ้ง
หมวดหมู่:อาหารจีน
หมวดหมู่:อาหารฮ่องกง
หมวดหมู่:อาหารมาเลเซีย
หมวดหมู่:อาหารสิงคโปร์
หมวดหมู่:อาหารอินโดนีเซีย
หมวดหมู่:อาหารประเภทบะหมี่
แฟรแนล (แก้ความกำกวม)

**แฟรแนล** () อาจหมายถึง
* โอกุสแต็ง-ฌ็อง แฟรแนล - นักฟิสิกส์ชาวฝรั่งเศส
* แฟรแนล (หน่วยวัด) - หน่วยวัดค่าความถี่ ตั้งชื่อตามโอกุสแต็ง-ฌ็อง แฟรแนล
* ฟุลฌ็องส์ แฟรแนล - น้องชายของโอกุสแต็ง-ฌ็อง แฟรแนล
สโนว์ออนเดอะบีช

**"สโนว์ออนเดอะบีช"** () เป็นเพลงของนักร้องและนักแต่งเพลงชาวอเมริกัน เทย์เลอร์ สวิฟต์ ร้องรับเชิญโดย ลานา เดล เรย์ จากสตูดิโออัลบั้มชุดที่ 10 *[[มิดไนส์]]* เธอประพันธ์และผลิตเพลงร่วมกับเดล เรย์ และแจ็ก แอนโตนอฟฟ์ "สโนว์ออนเดอะบีช" เป็นเพลงมิดเทมโปดรีมป็อปบัลลาด มีเนื้อหาเกี่ยวกับคนสองคนที่ตกหลุมรักพร้อมกัน และมีเวอร์ชัน "มอร์ลานา" รวมอยู่ในรุ่น*เดอะทิลดอวน์อิดิชัน*ของ*มิดไนส์*

หลังจากที่ออกจำหน่ายเพลง "สโนว์ออนเดอะบีช" ก็สามารถขึ้นตำแหน่งสูงสุดที่อันดับสี่บนชาร์ต''บิลบอร์ด''ฮอต 100 ในสหรัฐ และเป็นอันดับสูงสุดในอาชีพของเดลเรย์ ในชาร์ตที่อื่น ๆ ติดอันดับใน 10 รายการแรกในออสเตรเลีย แคนาดา โครเอเชีย อินเดีย ไอร์แลนด์ มาเลเซีย นิวซีแลนด์ ฟิลิปปินส์ โปรตุเกส สิงคโปร์ สหราชอาณาจักร และเวียดนาม และเพลงได้รับการรับรองจากแคนาดา นิวซีแลนด์ และสหราชอาณาจักร

## องค์ประกอบ
"สโนว์ออนเดอะบีช" เป็นแนวเพลงเพลงมิดเทมโปดรีมป็อปบัลลาด มีความยาวสี่นาทีสิบหกวินาที ดนตรีของเพลงมีเครื่องสายที่เปรียบเทียบกับ "เพลงเฮซีฮอลิเดย์" เพลงนี้อ้างอิงถึงเพลง "All for You" ของเจเน็ต แจ็กสัน (2001)

## ชาร์ต

## การับรอง

## อ้างอิง

หมวดหมู่:เพลงในปี พ.ศ. 2565
หมวดหมู่:เพลงป็อปบัลลาด
หมวดหมู่:เพลงที่ประพันธ์คำร้องโดยเทย์เลอร์ สวิฟต์
หมวดหมู่:เพลงที่ประพันธ์คำร้องโดยแจ็ก แอนโตนอฟฟ์
หมวดหมู่:เพลงบันทึกเสียงที่ผลิตโดยเทย์เลอร์ สวิฟต์
หมวดหมู่:เพลงบันทึกเสียงที่ผลิตโดยแจ็ก แอนโตนอฟฟ์
หมวดหมู่:เพลงของเทย์เลอร์ สวิฟต์
หมวดหมู่:เพลงของลานา เดล เรย์
การเลี้ยวเบนแฟรแนล

**การเลี้ยวเบนแฟรแนล** (Fresnel diffraction) เป็นปรากฏการณ์การเลี้ยวเบนที่อธิบายโดยวิธีการคำนวณที่เสนอโดยโอกุสแต็ง-ฌ็อง แฟรแนล ถือเป็นการประมาณของการเลี้ยวเบนเคียร์ชฮ็อฟ–แฟรแนลที่สามารถใช้ได้สำหรับการเลี้ยวเบนสนามใกล้ สำหรับกรณีการเลี้ยวเบนสนามไกลจะสามารถอธิบายได้โดยการเลี้ยวเบนเฟราน์โฮเฟอร์

## คำนิยาม
center|thumb|300px
การเลี้ยวเบนถูกสันนิษฐานว่าเป็นส่วนหนึ่งของเส้นห่อหุ้มคลื่นทรงกลมตามหลักการของเฮยเคินส์ อย่างไรก็ตาม หลักการนี้เพียงอย่างเดียวไม่สามารถหาการแจกแจงความเข้มของแสงที่เลี้ยวเบนได้ แฟรแนลได้แสดงให้เห็นว่าเราสามารถคำนวณได้โดยการพิจารณาให้การเลี้ยวเบนเป็นส่วนหนึ่งของการแทรกสอด

เมื่อคลื่นระนาบของแสงผ่านรูรับแสงด้วยฟังก์ชันรูรับแสง (1 สำหรับรูรับแสงและ 0 สำหรับส่วนที่ถูกบัง)  และส่องใส่หน้าจอที่อยู่ห่างไประยะ R การแจกแจงแอมพลิจูดบนหน้าจอ  จะคำนวณได้จากปริพันธ์ของคลื่นแสงที่ผ่านรูรับแสง ได้เป็น

: u(x',y')
= \frac{A}{i\lambda} \iint \frac{f(x,y)}{R} \exp \left( ik\sqrt{R^2+(x-x')^2+(y-y')^2} \right) ~ \mathrm dx\,\mathrm dy

การเลี้ยวเบนแฟรแนลจะเกิดขึ้นเมื่อขนาดรูรับแสงเล็กเพียงพอเมื่อเทียบกับระยะห่างจากหน้าจอ นั่นคือเมื่อ

: R^3 \gg \frac{1}{8\lambda} \left[ (x-x')^2+(y-y')^2 \right]^2

การแจกแจงแอมพลิจูด  บนหน้าจอจะเขียนได้เป็น

: u(x',y')
= \frac{A}{i\lambda R} \exp(ikR) \iint f(x,y) \exp \left( ik \frac{(x-x')^2+(y-y')^2}{2R} \right) ~ \mathrm dx\,\mathrm dy

นี่คือสูตรสำหรับการเลี้ยวเบนแฟรแนล

## ดูเพิ่ม
* การเลี้ยวเบน
* การเลี้ยวเบนเฟราน์โฮเฟอร์
* โอกุสแต็ง-ฌ็อง แฟรแนล
* ปริพันธ์แฟรแนล

## อ้างอิง

หมวดหมู่:การเลี้ยวเบน
หมวดหมู่:คลื่น
หมวดหมู่:ทัศนศาสตร์
เลนส์แฟรแนล

[thumb|250x250px| ภาพตัดขวางของ[เลนส์นูนด้านเดียว (ภาพบน) แบ่งออกเป็นเลนส์แฟรแนล (ด้านล่าง)]]
[thumb|เลนส์แฟรแนลที่ใช้ที่[ประภาคารเซกิซากิในเมืองโออิตะ]]
**เลนส์แฟรแนล** (Fresnel lens) เป็น เลนส์ ที่ถูกสร้างให้ลดความหนาลงโดยทำเป็นหน้าตัดแบบหยักเหมือนฟันเลื่อย ยิ่งเพิ่มจำนวนการแบ่งเพิ่มขึ้น ความหนาก็จะยิ่งบางลง ดังนั้นจึงสามารถประหยัดวัสดุและลดน้ำหนักลดลงได้ แต่ก็มีข้อเสียคือทำให้ได้รับผลจากการเลี้ยวเบนอย่างมาก ดังนั้นจึงมักใช้สำหรับการใช้งานที่ต้องการเลนส์ที่มีความบางเป็นพิเศษ หรือสำหรับการส่องสว่างซึ่งสามารถละเลยอิทธิพลของการเลี้ยวเบนได้ นิยมใช้กับเครื่องฉายแสงของประภาคาร

เลนส์ชนิดนี้คิดค้นโดย นักฟิสิกส์ ชาวฝรั่งเศส โอกุสแต็ง-ฌ็อง แฟรแนล

## อ้างอิง

หมวดหมู่:สิ่งประดิษฐ์ของฝรั่งเศส
หมวดหมู่:เลนส์
ประภาคารเซกิซากิ

thumb|ประภาคารเซกิซากิ
**ประภาคารเซกิซากิ** () เป็นประภาคาร ที่ตั้งอยู่ที่เซกิซากิปลายคาบสมุทรซางาโนซากิในเมืองโออิตะ จังหวัดโออิตะ
[right|thumb| ภาพเมื่อมองจากไกล เกาะทางขวาคือ[ทากาชิมะ (จังหวัดโออิตะ)|ทากาชิมะและทางซ้ายคือ แหลมซาดะ]]
[right|thumb| [เลนส์แฟรแนลที่ใช้ในประภาคารเซกิซากิ]]

## อ้างอิง

หมวดหมู่:โออิตะ
เอมิลี่ในปารีส

***เอมิลี่ในปารีส*** () เป็นละครชุดทางโทรทัศน์แนวรักตลกอเมริกันที่สร้างโดยดาร์เรน สตาร์ สำหรับเน็ตฟลิกซ์ นำแสดงโดยลิลี คอลลินส์ ในบทเอมิลี่ คูเปอร์ ผู้บริหารฝ่ายการตลาดชาวอเมริกันที่ทะเยอทะยาน ซึ่งย้ายไปปารีสเพื่อเสนอมุมมองแบบอเมริกันให้กับบริษัทการตลาดในปารีส ประเทศฝรั่งเศส  เธอพยายามเอาชนะความท้าทายทั้งในด้านงาน ชีวิตรัก และมิตรภาพ ละครนี้ยังนำแสดงโดยฟิลิปปิน ลีรอย-โบลิเยอ, แอชลีย์ พัก, ลูคัส บราโว, ซามูเอล อาร์โนลด์, บรูโน กูเอรี, คามิลล์ ราซัต, วิลเลียม อาบาดี และลูเซียน ลาวิสเคานต์

ผลิตโดยบริษัทเอ็มทีวีเอ็นเตอร์เทนเมนต์สตูดิโอส์ และพัฒนาในช่วงแรกโดยบริษัทพาราเมาต์เน็ตเวิร์ก โดยได้รับคำสั่งซื้อแบบตรงต่อละครในเดือนกันยายน ค.ศ. 2018 และได้ย้ายไปที่เน็ตฟลิกซ์ในเดือนกรกฎาคม ค.ศ. 2020 ส่วนใหญ่การถ่ายทำที่แคว้นอีล-เดอ-ฟร็องส์ ในปารีส และชานเมือง และเริ่มในเดือนสิงหาคม ค.ศ. 2019

*เอมิลี่ในปารีส*เข้าฉายรอบปฐมทัศน์เมื่อวันที่ 2 ตุลาคม ค.ศ. 2020 โดยมีบทวิจารณ์เชิงบวกในสหรัฐ แต่ได้รับการวิพากษ์วิจารณ์ในฝรั่งเศสที่มีทัศนคติเชิงลบต่อชาวปารีสและชาวฝรั่งเศส ในเดือนพฤศจิกายน ค.ศ. 2020 ละครได้รับการประกาศการถ่ายทำในฤดูกาลที่สองโดยเน็ตฟลิกซ์ ซึ่งฉายรอบปฐมทัศน์ในวันที่ 22 ธันวาคม ค.ศ. 2021 ในเดือนมกราคม ค.ศ. 2022 ละครเรื่องนี้ได้รับการประกาศการสร้างสำหรับฤดูกาลที่สามและสี่โดยเน็ตฟลิกซ์ ฤดูกาลที่สามฉายรอบปฐมทัศน์ในวันที่ 21 ธันวาคม ค.ศ. 2022

## เรื่องย่อ
*เอมิลี่ในปารีส* เป็นเรื่องราวชีวิตของเอมิลี่ คูเปอร์ หญิงสาวชาวอเมริกันจากชิคาโกที่สำเร็จการศึกษาระดับปริญญาโทด้านการสื่อสาร และได้ย้ายไปปารีสเพื่อหางานใหม่ เธอได้รับมอบหมายให้นำมุมมองของชาวอเมริกัน และทำงานด้านการตลาดผ่านโซเชียลมีเดียของบริษัทการตลาดที่มีชื่อเสียงในฝรั่งเศส เมื่อวัฒนธรรมการใช้ชีวิตที่ขัดแย้งกัน เธอจึงต้องปรับตัวเข้ากับความท้าทายในเมืองปารีส ขณะเดียวกันก็ต้องรับมือกับการทำงาน มิตรภาพใหม่ ๆ และความรัก

## นักแสดง
* ลิลี คอลลินส์ รับบทเป็น เอมิลี่ คูเปอร์
* ฟิลิปปิน ลีรอย-โบลิเยอ รับบทเป็น ซิลเวีย
* แอชลีย์ พัก รับบทเป็น มินดี เฉิน
* ลูคัส บราโว รับบทเป็น กาเบรียล
* ซามูเอล อาร์โนลด์ รับบทเป็น จูเลียน
* บรูโน กูเอรี รับบทเป็น ลัก
* คามิลล์ ราซัต รับบทเป็น คามิลล์
* วิลเลียม อาบาดี รับบทเป็น อองตวน แลมเบิร์ต (ฤดูกาลที่ 2–ปัจจุบัน)
* ลูเซียน ลาวิสเคานต์ รับบทเป็น อัลฟี (ฤดูกาลที่ 3)

## อ้างอิง

## แหล่งข้อมูลอื่น
* 
* 

หมวดหมู่:รายการโทรทัศน์อเมริกันที่เริ่มออกอากาศตั้งแต่ พ.ศ. 2563
หมวดหมู่:รายการโทรทัศน์ที่มีฉากในปารีส
หมวดหมู่:ละครโทรทัศน์ของเน็ตฟลิกซ์
พิศวงไทยทอง

**พิศวงไทยทอง** หรือ **พิศวงตานกฮูก** () เป็นพืชอาศัยรา (myco-heterotrophic plant) ชนิดหนึ่ง เป็นพรรณไม้ล้มลุกถิ่นเดียว พบในป่าเต็งรังบนภูเขาหินปูนโดยขึ้นบริเวณต้นเป้งดอยหรือพืชตระกูลปาล์ม ลำต้นสูงประมาณ 2 มิลลิเมตร ใบเป็นใบเดี่ยวเรียงเวียนเกลี้ยงสีขาวรูปสามเหลี่ยมแคบหรือรูปไข่ ดอกมีสีเขียวอมน้ำเงิน กลีบรวมมี 6 กลีบ วงกลีบหลอดรูปทรงคนโทสูง 7.5–11 มิลลิเมตร ดอกบานช่วงปลายฤดูฝนประมาณเดือนกันยายน–ต้นเดือนพฤศจิกายน ส่วนฤดูอื่นต้นจะพักตัว ปัจจุบันพิศวงไทยทองมีสถานภาพใกล้สูญพันธุ์

## การค้นพบ
พบครั้งแรกที่ดอยหัวหมด อำเภออุ้มผาง จังหวัดตาก โดยกนกอร ศรีม่วง นักวิจัยจากมหาวิทยาลัยพะเยา และสุชาติ จันทร์หอมหวล ช่างภาพอิสระ และได้ประสานงานให้ผู้เชี่ยวชาญพืชสกุลพิศวงในประเทศไทย คือ รองศาสตราจารย์สหัช จันทนาอรพินท์ จากภาควิชาชีววิทยา คณะวิทยาศาสตร์ มหาวิทยาลัยสงขลานครินทร์ ทำการตรวจสอบพบว่าเป็นพืชชนิดใหม่ ต่อมามีการติดตามเก็บตัวอย่างต้นแบบจากดอยหัวหมดโดยสมราน สุดดี ผู้เชี่ยวชาญจากหอพรรณไม้ กรมอุทยานแห่งชาติ สัตว์ป่า และพันธุ์พืช เมื่อวันที่ 9 ตุลาคม พ.ศ. 2557 ข้อมูลพรรณไม้ชนิดนี้ได้รับการตีพิมพ์ในวารสาร *[[Phytotaxa]]* ใน พ.ศ. 2561

ชื่อชนิด *thaithongiana* และชื่อสามัญ "พิศวงไทยทอง" ตั้งเพื่อเป็นเกียรติแก่รองศาสตราจารย์อบฉันท์ ไทยทอง ภาควิชาพฤกษศาสตร์ คณะวิทยาศาสตร์ จุฬาลงกรณ์มหาวิทยาลัย และด้วยความที่พืชชนิดนี้มีรูปลักษณ์คล้ายกับนกฮูก จึงได้ชื่อเรียกอีกชื่อหนึ่งว่า "พิศวงตานกฮูก"

## อ้างอิง

## แหล่งข้อมูลอื่น
* 

หมวดหมู่:สกุลพิศวง
หมวดหมู่:พืชอาศัยรา
หมวดหมู่:สิ่งมีชีวิตเฉพาะถิ่น
หมวดหมู่:พืชที่พบในประเทศไทย
หมวดหมู่:การค้นพบในปี พ.ศ. 2561
ยาน ลิเชตสกี

**ยาน ลิเชตสกี** (Jan Lisiecki) เป็นนักเปียโนคลาสสิกชาวแคนาดาเชื้อชาติโปแลนด์ เขาเป็นนักดนตรีคลาสสิกที่ได้บันทึกเสียงให้แก่ค่ายเพลงด็อยท์เชอกรัมโมโฟนตั้งแต่อายุสิบห้าปี

## ประวัติ
ยาน ลิเชตสกี เกิดที่เมืองแคลกะรี รัฐแอลเบอร์ตา ประเทศแคนาดา เขาเริ่มเรียนเปียโนในวัยห้าปี และเริ่มออกแสดงร่วมกับวงดุริยางค์ในวัยเก้าปี ต่อมาเมื่อเขามีอายุสิบสามปี เขาได้รับเชิญให้ร่วมประกวดแข่งขันในมหกรรมดนตรีนานาชาติ กรุงวอร์ซอ ประเทศโปแลนด์ ที่ซึ่งเขาได้บรรเลง เปียโนคอนแชร์โตหมายเลข 2 ของชอแป็ง ร่วมกับวง Sinfonia Varsovia และสร้างเสียงฮือฮาเป็นอย่างมาก ในปีต่อมาเขากลับมาเข้าร่วมในเทศกาลที่กรุงวอร์ซออีกครั้ง ในครั้งนี้เขาได้บรรเลงเปียโนคอนแชร์โตหมายเลข 1 ของชอแป็ง ร่วมกับวงเดิม

ชื่อเสียงของเขารับเป็นที่รับรู้ในระดับสากลในปี 2010 เมื่อสถาบันเฟรเดริก ชอแป็ง นำผลงานของเขาในเทศกาลดังกล่าวจัดเข้าอัลบั้มและวางตลาด ผลงานของเขาได้ได้รับเสียงชื่นชมจากนักวิจารณ์ดนตรี ซึ่งภายหลังการวางอัลบั้มดังกล่าว ด็อยท์เชอกรัมโมโฟน อันเป็นค่ายเพลงคลาสสิกอันดับหนึ่งของโลก ก็เซ็นสัญญากับลิเชตสกีขณะมีวัยสิบห้าปี
## อ้างอิง

หมวดหมู่:นักเปียโนชาวแคนาดา
หมวดหมู่:นักเปียโนคลาสสิก
เหตุโจมตีด้วยขีปนาวุธในแชร์นีฮิว เดือนสิงหาคม พ.ศ. 2566

ในช่วงเช้าของวันที่ 19 สิงหาคม พ.ศ. 2566 ระหว่างการรุกรานยูเครนโดยรัสเซีย กองทัพรัสเซียได้ยิงขีปนาวุธอิสคันเดียร์-เอมใส่โรงมหรสพวิชาการดนตรีและละครยูเครนแห่งแคว้นแชร์นีฮิว ตารัส แชวแชนกอ () ในเมืองแชร์นีฮิว ประเทศยูเครน ในขณะนั้นโรงมหรสพดังกล่าวเป็นสถานที่จัดนิทรรศการเกี่ยวกับการใช้โดรนผู้บริโภคซึ่งผู้จัดงานได้อธิบายว่าเป็น "การประชุมปิดระหว่างวิศวกร ทหาร และอาสาสมัคร" โรงมหรสพตั้งอยู่ที่จัตุรัสกรัสนากลางเมืองแชร์นีฮิวซึ่งเป็นบริเวณที่พลุกพล่านไปด้วยผู้คนทั้งในยานพาหนะและบนท้องถนน รวมถึงผู้ที่เพิ่งกลับจากโบสถ์ในวันฉลองแอปเปิลแห่งพระผู้ช่วยให้รอด (ชื่อพื้นบ้านที่ชาวสลาฟตะวันออกใช้เรียกวันฉลองพระเยซูเจ้าทรงจำแลงพระวรกาย)

ขีปนาวุธดังกล่าวได้ระเบิดออกเหนือโรงมหรสพ แรงระเบิดส่งผลให้มีผู้เสียชีวิต 7 คน (รวมถึงเด็กหญิงอายุ 6 ขวบ 1 คน) และบาดเจ็บ 156 คน (รวมถึงเด็ก 15 คน และตำรวจ 15 นาย) 41 คนในจำนวนนี้มีอาการสาหัสและได้รับการเคลื่อนย้ายไปรักษาที่โรงพยาบาล เนื่องจากตัวจุดชนวนของหัวรบขีปนาวุธถูกออกแบบมาให้ระเบิดออกกลางอากาศ ผู้เสียชีวิตทั้งหมดและผู้บาดเจ็บส่วนใหญ่จึงอยู่นอกโรงมหรสพ หลังคาโรงมหรสพได้รับความเสียหายอย่างรุนแรงและเกิดเพลิงไหม้ นอกจากนี้ สิ่งก่อสร้างอื่น ๆ ในบริเวณใกล้เคียง เช่น มหาวิทยาลัยแห่งชาติสารพัดช่างแชร์นีฮิว อาคารที่ทำการต่าง ๆ ของฝ่ายบริหารแคว้นแชร์นีฮิว 10 หลัง อาคารอยู่อาศัย 66 หลัง ต่างก็ได้รับความเสียหายเช่นกัน

ออแลกซันดร์ ลอมากอ รักษาการนายกเทศมนตรีนครแชร์นีฮิว ประกาศไว้อาลัยแก่ผู้เสียชีวิตและผู้บาดเจ็บเป็นเวลา 3 วัน ในวันเกิดเหตุ วอลอดือมือร์ แซแลนสกึย ประธานาธิบดียูเครน อยู่ระหว่างการเยือนประเทศสวีเดนเพื่อหารือถึงการส่งเครื่องบินรบของสวีเดนให้แก่ยูเครน เขาเรียกการโจมตีดังกล่าวว่า "เลวทราม" และกล่าวว่า "ผมมั่นใจว่าทหารของเราจะตอบโต้รัสเซียสำหรับการโจมตีก่อการร้ายครั้งนี้" เดนีส บราวน์ ผู้ประสานงานด้านมนุษยธรรมของสหประชาชาติประจำยูเครน ประณามรัสเซียที่โจมตีพลเรือนโดยกล่าวว่า "ดิฉันขอประณามรูปแบบการโจมตีของรัสเซียต่อพื้นที่ที่มีประชาชนของยูเครนซ้ำแล้วซ้ำเล่าเช่นนี้... การโจมตีที่พุ่งเป้าไปที่พลเรือนหรือวัตถุของพลเรือนเป็นสิ่งต้องห้ามอย่างเคร่งครัดภายใต้กฎหมายมนุษยธรรมระหว่างประเทศ"

## ระเบียงภาพ

File:Chernihiv after Russian missile attack, 2023-08-19 (31).jpg|สภาพโรงมหรสพหลังการดับเพลิงที่หลังคา
File:Chernihiv after Russian missile attack, 2023-08-19 (38).webp|ร้านค้าบริเวณจัตุรัสที่ได้รับความเสียหายจากการโจมตี
File:Chernihiv after Russian missile attack, 2023-08-19 (09).jpg|ชายคนหนึ่งจับมือภรรยาที่ถูกโจมตีเสียชีวิตหลังกลับจากโบสถ์
File:Chernihiv after Russian missile attack, 2023-08-19 (26).jpg|ร่องรอยของผู้เสียชีวิตข้างรถยนต์คันหนึ่งที่จอดอยู่ใกล้จัตุรัส



## อ้างอิง

## อ้างอิง

หมวดหมู่:การสังหารหมู่ใน พ.ศ. 2566
หมวดหมู่:การรุกรานยูเครนโดยรัสเซีย
หมวดหมู่:แคว้นแชร์นีฮิว